ZAVOD ZA JAVNO ZDRAVSTVO MEĐIMURSKE ŽUPANIJE
Upute za zdravstveni pregled državljana trećih zemalja iz viznog režima 
u svrhu produljenja privremenog boravka

1.PRIJAVA ZA PREGLED 
Prijava za pregled vrši se na e-mail:  strani.radnici.pregledi@zzjz-ck.hr
Poslodavac će Vas obavijestiti o terminu pregleda, dati Vam ispunjenu uputnicu i potrebne upute.
2.PREGLED
Javite se na dodijeljeni termin u Djelatnost za epidemiologiju zaraznih bolesti te kroničnih nezaraznih bolesti, prizemlje Paviljona IV-lijevo, bit ćete upućeni u Ambulantu za pregled stranih radnika. Poželjno je na termin doći 10-15 minuta ranije radi evidencije pristupa pregledu.
Ukoliko ne razumijete i ne govorite hrvatski jezik preporučamo doći s osobom koja će biti prevoditelj (osoba predstavnik poslodavca, agencije). Ponesite ispunjeni i vlastoručno potpisani obrazac za anamnestičke podatke. 
Na pregledu je potrebno imati:
1. Identifikacijsku ispravu (putovnica ili dr.)
2. Uputnicu poslodavca za utvrđivanje zdravstvenog statusa
3. Svu medicinsku dokumentaciju i podatke o cijepljenjima koje posjedujete
4. Uzorak stolice u za to namijenjenoj posudici
Pregled se sastoji od:
1. Anamneze (razgovora s liječnikom)
2. Fizikalnog pregleda
3. Provjere cjepnog statusa i po potrebi cijepljenja i izrade nadoknadne sheme cijepljenja
4. Upućivanja na daljnju obradu

Dobit ćete Potvrdu o pristupanju zdravstvenom pregledu s dodijeljenim terminom za drugi dolazak.
3. KONTROLNI PREGLED
Javite se na dodijeljeni termin.
Po uvidu u rezultate nalaza slijedi, po potrebi, daljnja obrada.
Dobit ćete:
Svjedodžbu o obavljenom zdravstvenom pregledu (potrebno ju je čuvati).
Uvjerenje o obavljenom zdravstvenom pregledu (potrebno ga je priložiti zahtjevu za produljenje privremenog boravka).

Zavod za javno zdravstvo Međimurske županije

